મોરોક્કોના કોચ હેર્વે રેનાર્ડે આ મેચમાં બેક ફોરથી રમવાનો નિર્ણય લઈને સ્પેન સામે હેટ્રિક નોંધાવનારા રોનાલ્ડોને રોકવા માટે મેન્યુઅલ ડા કોસ્ટા અને નાબિલ દિરારને ટીમમાં સામેલ કર્યા હતા. જોકે લુઝનિકી સ્ટેડિયમ ખાતે રોનાલ્ડોએ ચોથી મિનિટે જ તેની રણનીતિ ઉંધી વાળી દીધી હતી. રોનાલ્ડોએ ડા કોસ્ટાને મહાત આપીને એક હેડરને ગોલમાં પરાવર્તિત કરવા માટે ગોલકીપર મોનીર અલ કાજોઈને છક્કડ ખવડાવી હતી.